Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Әкімшілік құқық бұзушылық туралы кодексіне әйелдердің құқықтары мен балалардың қауіпсіздігін қамтамасыз ету мәселелері бойынша өзгерістер мен толықтырулар енгізу туралы**

1-бап. «Әкімшілік құқық бұзушылық туралы» 2014 жылғы 5 шілдедегі Қазақстан Республикасының Кодексіне өзгерістер мен толықтырулар енгізілсін:

1) 54-бапта:

2-бөлімдегі «осы адамның басқа да тұрғынжайы болған жағдайда» деген сөздер алып тасталсын;

мынадай мазмұндағы 2-1-бөлікпен толықтырылсын:

«2-1. Отбасылық-тұрмыстық қатынастар саласында әкімшілік құқық бұзушылық жасаған адамның мінез-құлқына ерекше талаптар белгіленген кезде сот оның агрессивті мінез-құлқын өзгертуге бағытталған міндетті медициналық психологиялық көмекті қолдануға құқылы.»;

2) 64-баптың 1-бөлігі «79 (бірінші бөлігінде),» деген сөздерден кейін «127-2,» деген сандармен толықтырылсын;

3) 73-1-бап алып тасталсын;

4) 73-2-бап алып тасталсын;

1. 127-баптың бірінші бөлігінің тақырыбы мен бірінші абзацы мынадай редакцияда жазылсын:

«127-бап. Кәмелетке толмағанды тәрбиелеу және (немесе) білім беру, оның құқықтары мен мүдделерін қорғау жөніндегі міндеттерді, оның қауіпсіздігін қамтамасыз ету жөніндегі шараларды орындамау

1. Ата-ананың немесе басқа да заңды өкілдердің кәмелетке толмаған балаларды тәрбиелеу және (немесе) оларға білім беру, олардың құқықтарын және (немесе) мүдделерін қорғау, олардың қауіпсіздігін қамтамасыз ету жөніндегі шараларды, сондай-ақ оларға күтім жасау және күтіп-бағу жөніндегі міндеттерді орындамауы.»;

1. мынадай мазмұндағы 127-2-баппен толықтырылсын:

«127-2-бап. Кәмелетке толмаған баланы қорлау (буллинг)

1. Кәмелетке толмаған баланы қорқыту (қорқыту), киббербулинг –ескерту жасауға немесе он айлық есептік көрсеткіш мөлшерінде айыппұл салуға әкеп соғады.

2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған іс-әрекеттер, –

отыз айлық есептік көрсеткіш мөлшерінде айыппұл салуға әкеп соғады.

3. Осы баптың бірінші немесе екінші бөліктерінде көзделген, он екі жастан он алты жасқа дейінгі кәмелетке толмаған адам жасаған іс-әрекеттер, –

ата-аналарына немесе оларды алмастыратын адамдарға ескерту жасауға немесе оларға он айлық есептік көрсеткіш мөлшерінде айыппұл салуға әкеп соғады.»;

1. 461-бапта:

мынадай мазмұндағы 1-1-бөлікпен толықтырылсын:

 «1-1. Осы баптың бірінші бөлігінде көзделген, қайталап жасалған іс-әрекеттер, –

 жиырма тәулік мерзімге әкімшілік қамауға алуға әкеп соғады.»;

 екінші бөлікте "бірінші бөлік" деген сөздер "бірінші және 1-1 бөліктер"деген сөздермен ауыстырылсын;»;

8) 593-бап мынадай мазмұндағы 1-1-бөлікпен толықтырылсын:

«1-1. Ата-анасының және (немесе) заңды өкілінің еріп жүруінсіз жүретін он алты жасқа толмаған адамдарды қоғамдық көліктен мәжбүрлеп түсіру, –

бес айлық есептік көрсеткіш мөлшерінде айыппұл салуға әкеп соғады.»;

9) 684-баптың бірінші бөлігі "126," деген сандардан кейін "127-2,"деген сандармен толықтырылсын;

10) 804-баптың бірінші бөлігінде:

1) тармақша «127,» деген сандардан кейін «127-2» деген сандармен толықтырылсын;

49) тармақшадағы «127-1,» деген сандар «127, 127-1, 127-2,» деген сандармен ауыстырылсын;

65) тармақшадағы «бап» деген сөз «127, 127-1, 127-2,»деген сөздермен ауыстырылсын.

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

 **Қазақстан Республикасының**

 **Президенті**